Aleksi Kivelä

Aleksi Marko Oskari Kivelä (s. 23. toukokuuta 2000 Jyväskylän mlk) on suomalainen keskimatkojen juoksija. Hän edustaa Lempäälän Kisa Yleisurheilua. Hänen valmentajanaan toimii Pasi Kivelä.

Kalevan kisoissa Kivelä sai pronssia 1 500 metrin juoksussa vuonna 2021 ajalla 3.51,71, vuonna 2022 ajalla 3.49,50 ja vuonna 2023 ajalla 3.46,42. Viestijuoksun SM-kilpailuissa hän on saavuttanut 4 000 metrin viestissä kultaa 2022. Sisäratojen SM-kilpailuissa hän on saavuttanut 800 metrillä hopeaa vuonna 2023 ja 1 500 metrillä pronssia 2023.

Kivelän ennätys 1 500 metrillä on 19. heinäkuuta 2023 Lappeenrannassa juostu 3.44,10 ja 800 metrillä 1. heinäkuuta 2022 Jämsässä juostu 1.51,30.

Lähteet 

Suomalaiset keskimatkojen juoksijat
Vuonna 2000 syntyneet
Elävät henkilöt